b"\n_START_ARTICLE_\nHelen Hayes\n_START_SECTION_\nBiografi\n_START_PARAGRAPH_\nHelen Hayes blev f\xc3\xb8dt i Washington D.C. 10. oktober 1900. Hendes mor Catherine Estelle var en h\xc3\xa5befuld skuespillerinde i en omrejsende trup.   Hendes far, Francis van Arnum Brown, arbejdede forskellige steder blandt andet som ekspedient p\xc3\xa5 patentkontoret i washington og som s\xc3\xa6lger for en engros slagter. Hayes' irsk katolske morfor\xc3\xa6ldre immigrerede fra Irland under hungersn\xc3\xb8den._NEWLINE_Helen Hayes stod p\xc3\xa5 scenen som sanger for f\xc3\xb8rste gang som 5-\xc3\xa5rig i Washingtons Belasco Theatre (p\xc3\xa5 lafayette square overfor det hvide hus). Som 10-\xc3\xa5rig medvirkede hun i en kortfilm der hed Jean and the Calico doll, men hun flyttede f\xc3\xb8rst til Hollywood, da hendes mand, dramatikeren Charles MacArthur, underskrev en aftale i hollywood. Hun studerede p\xc3\xa5 Academy of the Sacred Heart Convent i washington og dimmiterede i 1917.\n_START_SECTION_\nKarriere\n_START_PARAGRAPH_\nHayes havde sin tonefilmdebut i The sin of Madelon Claudet, som hun vandt en Oscar for bedste kvindelige hovedrolle for. Derefter havde hun roller i Martin Arrowsmith, Farvel til v\xc3\xa5bnene, Den hvide s\xc3\xb8ster, What every woman knows og Vanessa. Hun blev dog aldrig en fanfavorit og Hayes foretrak teatret frem for filmmediet._NEWLINE_Hun vendte tilbage til Broadway i 1935, hvor hun havde hovedrollen i Gilbert Millers ops\xc3\xa6tning af Victoria Regina i 3 \xc3\xa5r._NEWLINE_I 1953 var hun den f\xc3\xb8rste modtager af en Sarah Siddons Award for sit arbejde p\xc3\xa5 Chicago Theatre. Hun vendte tilbage til Hollywood i 1950'erne, og hendes filmstjerne status begyndte at stige. Hun spillede med i Min s\xc3\xb8n John (1952) og Anastasia (1956), og vandt en Oscar for bedste kvindelige birolle for sin rolle i katastrofefilmen Airport - vinger af ild (1970). Hun fulgte op med flere roller i Disneyfilm som Herbie i h\xc3\xb8jeste gear, One of Our Dinosaurs Is Missing, og Candleshoe."